**Összefoglaló a teniszpálya bérbe hasznosításával kapcsolatosan**

A TOP 2.1.1. konstrukció, amiben a Szabadidőpark kialakítása támogatást nyert, 3.2. 5) pontja előírta a gazdaságfejlesztési tevékenység végzését, amely bevételszerző tevékenységet jelent.

Az Önkormányzat és a KEM Területfejlesztési Kft. a beruházás keretében elkészült teniszpálya bérbeadásáról döntött, mint gazdaságélénkítő tevékenység. Az Önkormányzat a teniszpálya üzemeltetésére ajánlati felhívást írt ki, amelyben egy éves díjat határozott meg bírálati szempontként. Beérkezett három érvényes ajánlat, a legkedvezőbbet a Bábolna Városgazda Kft. adta.

A szerződéskötés az Önkormányzat és a Városgazda Kft. között létrejött, azonban hatályba nem lépett, ugyanis a szerződés jóváhagyásához az Irányító Hatóság jóváhagyása szükséges, A szerződés jóváhagyása iránti kérelmünket és az ajánlattételi dokumentációt megküldtük a KEM Területfejlesztési Kft. projektmendzsererének, ők benyújották a kérelmet a Magyar Államkincstárnak 2023. november 6-án.

A KEM Területfejlesztési Kft. ezt követően nem jelzett az Irányító Hatóság jóváhagyásával kapcsolatban.

Képviselői kérdés alapján kerestük meg a KEM Területfejlesztési Kft.-t, hogy nyilatkozzanak az Irányító Hatóság jóváhagyásával kapcsolatosan.

A KEM Területfejlesztési Kft. ügyvezetője jelen összefoglaló mellékletét képező válaszlevelet küldte.

Bábolna, 2025. március 18.

Dr. Bacsárdi József s.k.

jegyző